Павлодарда Нұрлан Мәсімовтың соты өтіп жатыр
"Павлодарда Нұрлан Мәсімовтың соты өтіп жатыр" | "https://abai.kz/post/165245"
TITLE: Павлодарда Нұрлан Мәсімовтың соты өтіп жатыр
URL: https://abai.kz/post/165245
META: "Павлодарда Нұрлан Мәсімовтың соты өтіп жатыр" | "https://abai.kz/post/165245"
DATE: 17.02.2023
AUTHOR(s): Abai.kz
TOTAL WORDS: 113
TEXT: Павлодар облысының қылмыстық істер жөніндегі мамандандырылған ауданаралық сотында осы өңірде полиция департаментін басқарған Нұрлан Мәсімовке қатысты сот отырысы қайта жалғасты. Бұл туралы Ulysmedia жазды. 17 ақпанда алдын ала тыңдау өтеді. Еске салсақ, былтыр 17 қаңтарда Павлодар облысы полиция департаментінің басшысы Нұрлан Мәсімов қызметінен босатылған еді. Сол жылы маусымда Павлодар облыстық Полиция департаментінің бұрынғы бастығы Нұрлан Мәсімовке іздеу жарияланған болатын. Оған аса ауыр сыбайлас жемқорлық қылмыс жасады деген айып тағылды. Кейін іздеу жарияланған Нұрлан Мәсімов туралы ақпарат берген адамға 12 млн теңгеге дейін сыйақы берілетіні хабарланды. 2022 жылы 13 шілде де ҚР Ұлтық қауіпсіздік комитетінің өкілдері Нұрлан Мәсімовті Ресеймен шекарада ұстады. Бұдан бұрын сот қамауда отырған Нұрлан Мәсімовке 428 мың теңге айыппұл салған. Abai.kz
